**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№18**

***Решения по Протокол №18/ 26.11.2020 г. от заседание на Общински съвет Иваново, област Русе***

Д Н Е В Е Н Р Е Д

1. Приемане на Правилник за изменение и допълнение на Правилника за организацията и дейността на общинския съвет, неговите комисии и взаимодействието му с общинската администрация мандат 2019 – 2023 година.

Вносител: Мариян Драшков – Председател ОбС Иваново

Докладна записка вх. № 561/ 30.10.2020 г.

2. Продажба на поземлен имот с идентификатор 32095.1.302 /по предходен план парцел XVI в квартал 42/, по кадастралната карта и кадастралните регистри на с. Иваново, Община Иваново, Област Русе, одобрени със заповед №РД-18-89/18.12.2009г., последно изменение на кадастралната карта и кадастралните регистри от 29.08.2016г., с площ от 938 кв.м., с административен адрес: ул. „Баба Тонка“ №30 на собственици на законно построените сгради в имота.

Вносител: Георги Миланов – Кмет на Община Иваново

Докладна записка вх. № 564/ 04.11.2020 г.

3. Кандидатстване на Община Иваново по Проект „Красива България”, мярка М01 „Подобряване на обществената среда в населените места” за кампания 2021 г.

Вносител: Георги Миланов – Кмет на Община Иваново

Докладна записка вх. № 568/ 10.11.2020 г.

4. Вземане на решение за придобиване на безвъзмездно управление от Община Иваново върху Археологически резерват „Скални църкви – с. Иваново“, находящ се в землището на с. Иваново, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 569/ 12.11.2020 г.

5. Продажба на поземлен имот с идентификатор 32095.1.299 /по предходен план парцел XIX 299 в квартал 42/, по кадастралната карта и кадастралните регистри на с. Иваново, Община Иваново, Област Русе, одобрени със заповед №РД-18-89/18.12.2009г., последно изменение на кадастралната карта и кадастралните регистри от 05.11.2020г., с площ от 970 кв.м., с административен адрес: ул. „Баба Тонка“ №32 на собственик на законно построените сгради в имота.

Вносител: Георги Миланов – Кмет на Община Иваново

Докладна записка вх. № 570/ 12.11.2020 г.

6. Информация за изменение на бюджета на Община Иваново за трето тримесечие на 2020 год.

Вносител: Георги Миланов – Кмет на Община Иваново

Докладна записка вх. № 571/ 12.11.2020 г.

7. Приемане на информация за поддръжката на общинската пътна мрежа и улиците в населените места в община Иваново при зимни условия през експлоатационен зимен сезон 2020-2021 г.

Вносител: Георги Миланов – Кмет на Община Иваново

Докладна записка вх. № 572/ 12.11.2020 г.

8. Даване на съгласие за приемане на дарение на имот находящ се в с. Тръстеник, община Иваново, област Русе

Вносител: Георги Миланов – Кмет на Община Иваново

Докладна записка вх. № 575/ 13.11.2020 г.

9. Кандидатстване на Община Иваново по Целева програма „Обществени трапезарии“, финансирана от Фонд „Социална закрила“ с проект „Обществена трапезария в Община Иваново“.

Вносител: Георги Миланов – Кмет на Община Иваново

Докладна записка вх. № 577/ 18.11.2020 г.

10. Даване на съгласие за предоставяне под наем на проектираните в плана за земеразделяне полски пътища, включени в масиви за ползване за стопанската 2020/2021 г. и определяне на цена за ползването им.

Вносител: Георги Миланов – Кмет на Община Иваново

Докладна записка вх. № 578/ 18.11.2020 г.

11. Отписване на несъбираеми просрочени вземания.

Вносител: Георги Миланов – Кмет на Община Иваново

Докладна записка вх. № 579/ 18.11.2020 г.

12. Определяне на представител в Общо събрание на съдружниците на „ВиК” ООД – гр. Русе на 22.12.2020 г.

Вносител: Георги Миланов – Кмет на Община Иваново

Докладна записка вх. № 581/ 19.11.2020 г.

13. Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

Вносител: Мариян Драшков – Председател ОбС Иваново

Докладна записка вх. № 583/ 19.11.2020 г.

14. Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

Вносител: Мариян Драшков – Председател ОбС Иваново

Докладна записка вх. № 589/ 26.11.2020 г.

15.Текущи въпроси и питания.

ПО ПЪРВА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№197

На основание чл. 21, ал. 3, във връзка с чл.28а, ал.6 от Закона за местното самоуправление и местната администрация, Общински съвет Иваново РЕШИ:

**Приема** Правилник за изменение и допълнение на Правилника за организацията и дейността на общинския съвет, неговите комисии и взаимодействието му с общинската администрация мандат 2019 – 2023 година.

**§ 1**. В раздел VIII „ПЛАНИРАНЕ, ПОДГОТОВКА И ПРОВЕЖДАНЕ НА ЗАСЕДАНИЯ НА ОБЩИНСКИЯ СЪВЕТ“, се създава **нов** **чл. 86а,** както следва:

**„ Чл. 86а. (1) В случай на обявени извънредно положение, бедствено положение, извънредна епидемична обстановка или кризисна ситуация, засягащи територията на Община Иваново или част от нея, и когато въведените мерки и наложените ограничения, свързани с тях, не позволяват или затрудняват провеждането на присъствени заседания, Общинският съвет или неговите комисии могат да провеждат заседания от разстояние (дистанционно), при спазване на условията за кворум и лично гласуване, като се осигурява пряко и виртуално участие чрез видеоконференция чрез технически средства за комуникационна връзка за едновременно предаване и приемане на образ и звук между общинските съветници, намиращи се на различни места, които отговарят на изискванията за мрежова и информационна сигурност и гарантират участието, идентифицирането и начина на гласуване на всеки общински съветник.**

**(2) В случаите по ал. 1 Председателят на Общинския съвет уведомява общинските съветници за датата и начина на провеждане на заседанието по електронен път или по телефона, като им изпраща проекта за дневен ред на заседанието, заедно с всички постъпили материали по него, на служебните им имейли.**

**(3) В началото на заседанието се извършва проверка на кворума чрез поименно повикване на общинските съветници и идентификацията им чрез звук и видео. Решенията се вземат с лично гласуване от всеки общински съветник с вдигане на ръка или с гласов израз на волята си „ЗА“, „ПРОТИВ“ или „ВЪЗДЪРЖАЛ СЕ“ по начин, позволяващ на протоколчика да идентифицира всеки общински съветник.**

**(4) Председателят на общинския съвет осигурява публичност и пряко излъчване на интернет страницата на общината на заседанията по ал. 1, освен ако общинският съвет реши отделно заседание да бъде закрито.**

**(5) В случай, че на откритите заседания от разстояние желаят да присъстват граждани, същите следва, в срок до 24 часа преди провеждане на заседанието, да изпратят на електронната поща на Общински съвет – Иваново (**[**obs@ivanovo.bg**](mailto:obs@ivanovo.bg)**) заявление по образец (*Приложение № 1)*, за да им се осигури техническа възможност да участват във видеоконференцията.**

**(6) За заседанията по ал. 1 се изготвя видеозапис върху електронен носител, който се прилага към протокола на хартиен носител от заседанието.“**

**§ 2**. В раздел VIII „ПЛАНИРАНЕ, ПОДГОТОВКА И ПРОВЕЖДАНЕ НА ЗАСЕДАНИЯ НА ОБЩИНСКИЯ СЪВЕТ“, се създава **нов** **чл. 86б,** както следва:

**„Чл. 86б. (1) В случаите, когато няма техническа възможност за провеждане на заседанията по чл. 86а, ал. 1 от разстояние чрез видеоконференция, общинският съвет или неговите комисии могат да провеждат заседания от разстояние и да приемат решения чрез неприсъствено гласуване по друг начин, който осигурява спазването на условията за кворум и лично гласуване и гарантира участието, идентифицирането и начина на гласуване на всеки общински съветник.**

**(2) При провеждане на заседания на Общинския съвет или на неговите комисии чрез неприсъствено гласуване, на служебните имейли на общинските съветници се изпраща образец на формуляр за неприсъствено гласуване по дневния ред. Всеки общински съветник изпраща от служебния си имейл попълнения формуляр в електронно писмо на електронния адрес на Общински съвет – Иваново (**[**obs@ivanovo.bg**](mailto:obs@ivanovo.bg)**), в което посочва начина, по който гласува („ЗА“, „ПРОТИВ“ или „ВЪЗДЪРЖАЛ СЕ“) по предложените проекти за решения по въпросите, включени в дневния ред на заседанието.**

**(3) В електронното писмо по предходната алинея общинските съветници могат да излагат мотиви за начина, по който гласуват.**

**(4) Въз основа на постъпилите електронни писма от общинските съветници с изразения в тях начин на гласуване, се съставя протокол, в който се отразява извършеното гласуване от общинските съветници. Разпечатки от електронните писма на общинските съветници, с които са заявили начина, по който са гласували по проектите за решения се прилагат към съставения протокол на заседанието с взети неприсъствени решения.“**

**§ 3**. В раздел VIII „ПЛАНИРАНЕ, ПОДГОТОВКА И ПРОВЕЖДАНЕ НА ЗАСЕДАНИЯ НА ОБЩИНСКИЯ СЪВЕТ“, се създава **нов** **чл. 86в,** както следва:

**„Чл. 86в. (1) За идентифициране участието и начина на гласуване на общинските съветници при провеждане на заседания по чл. 86а и чл.86б от настоящия Правилник, общинските съветници подписват декларация за ползване на служебен имейл. /*съгласно Приложение №2*/.**

**(2) Решенията, взети на присъствени или неприсъствени заседания, проведени от разстояние, се обявяват публично чрез публикуване на протоколите на интернет страницата на общината.“**

**§ 4**. В раздел ХIII „ПРЕХОДНИ И ЗАКЛЮЧИТЕЛНИ РАЗПОРЕДБИ“, се създава нов **§ 5,** със следния текст:

**„§ 5**. **Настоящият Правилник за изменение и допълнение на Правилника за организацията и дейността на общинския съвет, неговите комисии и взаимодействие му с общинската администрация /МАНДАТ 2019-2023 г./ влиза в сила от 11.12.2020 г.** “

ПО ВТОРА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№198

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 3 и ал.6 и чл. 41, ал. 2 от Закона за общинската собственост (ЗОС) и чл. 52, ал. 1 и чл.53, ал.1 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** да бъде извършена продажба на поземлен имот с идентификатор 32095.1.302 /по предходен план парцел XVI в квартал 42/, по кадастралната карта и кадастралните регистри на с. Иваново, Община Иваново, Област Русе, одобрени със заповед №РД-18-89/18.12.2009г., последно изменение на кадастралната карта и кадастралните регистри засягащо поземления имот е от 20.10.2020г., с площ от 938 кв.м., с административен адрес: ул. „Баба Тонка“ №30, при граници и съседи: 32095.1.301; 32095.1.300; 32095.1.299; 32095.1.801; 32095.1.303; 32095.1.304, предмет на Акт за частна общинска собственост №1987/14.09.2020г. със собствениците на законно построените сгради върху имота.

**2.** О**пределя** продажна пазарна цена на имота описан в т.1, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **4890.00 лв. /четири хиляди осемстотин и деветдесет лева/ без ДДС.**

**3.** **Дава съгласие** да бъде допълнена Годишната програма за управление и разпореждане с имоти - общинска собственост на Община Иваново за 2020 г. , раздел III.Е със следният недвижим имот: поземлен имот с идентификатор 32095.1.302 /по предходен план парцел XVI в квартал 42/, по кадастралната карта и кадастралните регистри на с. Иваново, Община Иваново, Област Русе, одобрени със заповед №РД-18-89/18.12.2009г., последно изменение на кадастралната карта и кадастралните регистри засягащо поземления имот е от 20.10.2020г., с площ от 938 кв.м., с административен адрес: ул. „Баба Тонка“ №30, при граници и съседи: 32095.1.301; 32095.1.300; 32095.1.299; 32095.1.801; 32095.1.303; 32095.1.304, предмет на Акт за частна общинска собственост №1987/14.09.2020г.

**4. Възлага** на Кмета на Общината след влизане в сила на решението да издаде заповед и сключи договор, на основание ***чл.36, ал.3 от Закона за общинската собственост и да предприеме необходимите действия по изпълнението му.***

ПО ТРЕТА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№199

На основание чл. 21, ал. 1, т. 23 от Закона за местно самоуправление и местна администрация (ЗМСМА), във връзка с чл. 27, ал. 3 от ЗМСМА предлагам Общински съвет-Иваново, област Русе, Общински съвет Иваново РЕШИ:

1. Общински съвет Иваново **дава съгласие** за кандидатстване на Община Иваново за кампания 2021 г. по Проект „Красива България”, мярка М01 „Подобряване на обществената среда в населените места” за:

- **„Ремонт и модернизация на кметство село Кошов, община Иваново, област Русе“ по Проект „Красива България“** като разрешава съфинансиране от страна на Община Иваново да **представлява 55 % от стойността на проекта.**

2. Дейностите по предложения проект отговарят на приоритетите на Плана за интегрирано развитие на община Иваново.

3. **Възлага** на Kмета на Община Иваново да организира подготовката и подаването на проектното предложение, както и управлението и реализирането на проекта след евентуалното му одобрение.

ПО ЧЕТВЪРТА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№200

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 8, ал. 1 от Закона за общинската собственост (ЗОС), във връзка с чл. 12, ал. 4, т. 1 от Закона за културното наследство (ЗКН), чл. 7, т. 1 от Наредба № 10 за реда на придобиване, управление и разпореждане с имоти и вещи – общинска собственост (НРПУРИВОбС), Общински съвет Иваново РЕШИ:

**1. Дава съгласие** Община Иваново да придобие **безвъзмездно управление** по реда на чл. 12, ал. 4, т. 1 от Закона за културното наследство за срок от **10 години** върху **Археологически резерват „Скални църкви – с. Иваново“ – реална част от териториалния обхват на резервата** с обща площ 157,9 ха, **находящ се в земището на с. Иваново,** **общ. Иваново, обл. Русе,** подробно описан в Акт за изключителна държавна собственост (АИДС) № 1663/09.10.2018 г., утвърден от министъра на регионалното развитие и благоустройството **и поземлени имоти с идентификатори 32095.301.3 с площ 52561 кв.м., 32095.301.4 с площ 67477 кв.м., 32095.301.5 с площ 25249 кв.м. и 32095.301.6 с площ 61760 кв.м.,** по Кадастралната карта и кадастралните регистри на с. Иваново, общ. Иваново, обл. Русе, одобрени със Заповед № РД-18-89 от 18.12.2009 г. на Изпълнителния директор на АГКК, с трайно предназначение на територията „Защитена“ и начин на трайно ползване „Резерват“, **които** съгласно Заповед № РД 9Д-1/18.08.2017 г. на заместник-министъра на културата **представляват част от териториалния обхват на резервата и съгласно АИДС № 1663/09.10.2018 г. са с предоставени права на управление на Министерство на културата,** за осъществяване на дейности, свързани с опазването и представянето на културните ценности.

**2.** **Възлага на** Кмета на Община Иваново да предприеме необходимите действия за провеждане и финализиране на процедурата за предоставяне на безвъзмездно управление по реда на чл. 12, ал. 4, т. 1 от Закона за културното наследство върху описания в т. 1 имот и при приемане на решение на Министерския съвет, да сключи въз основа на него договор с министъра на културата или оправомощено от него лице.

ПО ПЕТА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№201

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 3 и ал.6 и чл. 41, ал. 2 от Закона за общинската собственост (ЗОС) и чл. 52, ал. 1 и чл.53, ал.1 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** да бъде извършена продажба на поземлен имот с идентификатор 32095.1.299 /по предходен план парцел XIX в квартал 42/, по кадастралната карта и кадастралните регистри на с. Иваново, Община Иваново, Област Русе, одобрени със заповед №РД-18-89/18.12.2009г., последно изменение на кадастралната карта и кадастралните регистри засягащо поземления имот е от 05.11.2020г., с площ от 970 кв.м., с административен адрес: ул. „Баба Тонка“ №32, при граници и съседи: 32095.1.300; 32095.1.843; 32095.1.801; 32095.1.302; 32095.1.301, предмет на Акт за частна общинска собственост №1990/19.10.2020г. със собственика на законно построените сгради върху имота.

**2.** О**пределя** продажна пазарна цена на имота описан в т.1, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **5060.00 лв. /пет хиляди и шестдесет лева/ без ДДС.**

**3.** **Дава съгласие** да бъде допълнена Годишната програма за управление и разпореждане с имоти - общинска собственост на Община Иваново за 2020 г. , раздел III.Е със следният недвижим имот: поземлен имот с идентификатор 32095.1.299 /по предходен план парцел XIX в квартал 42/, по кадастралната карта и кадастралните регистри на с. Иваново, Община Иваново, Област Русе, одобрени със заповед №РД-18-89/18.12.2009г., последно изменение на кадастралната карта и кадастралните регистри засягащо поземления имот е от 05.11.2020г., с площ от 970 кв.м., с административен адрес: ул. „Баба Тонка“ №32, при граници и съседи: 32095.1.300; 32095.1.843; 32095.1.801; 32095.1.302; 32095.1.301, предмет на Акт за частна общинска собственост №1990/19.10.2020г.

**4. Възлага** на Кмета на Общината след влизане в сила на решението да издаде заповед и сключи договор, на основание ***чл.36, ал.3 от Закона за общинската собственост и да предприеме необходимите действия по изпълнението му.***

ПО ШЕСТА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№202

На основание чл.21 ал.1 т.6 от ЗМСМА, във връзка с чл.27 ал.4 и ал.5 от ЗМСМА и чл. 125, ал.4 от Закона за публичните финанси, Общински съвет Иваново РЕШИ:

**Приема** информация за изменението на бюджета на Община Иваново за трето тримесечие на 2020 година.

ПО СЕДМА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№203

На основание чл. 21, ал. 1, т. 23 и ал. 2, във връзка с чл. 27, ал. 3 от Закона за местното самоуправление и местната администрация (ЗМСМА), Общински съвет Иваново РЕШИ:

**Приема** за сведение Информация за поддръжката на общинската пътна мрежа и улиците в населените места в община Иваново при зимни условия през експлоатационен зимен сезон 2020-2021 г.

ПО ОСМА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№204

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от ЗМСМА, чл.34, ал. 3 от ЗОС и чл. 9 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1**. **Дава съгласие** Община Иваново да придобие правото на собственост чрез дарение върху следния недвижим имот: незастроен парцел, за който е отреден урегулиран поземлен имот /УПИ/ XV-299 /петнадесет римско, тире, двеста деветдесет и девет арабско/, в кв. 29 /квартал двадесет и девет/ по регулационния план на с. Тръстеник, общ. Иваново, обл. Русе, одобрен със Заповед № 1720/14.12.1966 г., изменен със заповед №109/18.06.1991г., с площ от 950 кв. м. /деветстотин и петдесет квадратни метра/, при граници и съседи: изток – УПИ I - 307 и УПИ II – 306, запад - улица, север – улица, юг – УПИ XIV - 300, **собственост на Денка \*\*\*\*\*\*\*\*\* Кънева** съгласно нотариален акт № 184, том II, рег № 3774, дело № 276 от 2020г., вписан в Служба по вписванията – Русе като акт №171, том 11, дело 2319, ДВР 4188, вх. рег. №4289/2020г., **по реда и условията на чл.61, ал.2 от Закона за наследството.**

**2. Да се сключи договор за дарение** между Денка \*\*\*\*\*\*\*\*\* Кънева, от една страна като **ДАРИТЕЛ** и Община Иваново, от друга страна, като **НАДАРЕН**, на имота, описан в т.1.

**3**. Договорът за дарение да бъде сключен при представяне на удостоверение за тежести към датата на сключване на договора, от което да е видно, че имота, предмет на дарението, е освободен от тежести и възбрани, не е предмет на вписани искови молби, на договори за ипотеки и/или други договори, имащи за предмет разпореждане и управление с имота.

**4.** **Дава съгласие** разноските по вписване на договора за дарение в Агенция по вписванията, Служба по вписванията – Русе да са за сметка на Община Иваново.

**5**. **Дава съгласие** да бъде допълнена програмата за управление и разпореждане с имоти - общинска собственост за 2020 г. - **раздел V.** **„ОПИСАНИЕ НА ИМОТИТЕ, КОИТО ОБЩИНАТА ИМА НАМЕРЕНИЕ ДА ПРИДОБИЕ В СОБСТВЕНОСТ И СПОСОБИТЕ ЗА ТЯХНОТО ПРИДОБИВАНЕ“** с имота по т. 1.

**6.** **Упълномощава** Кмета на Община Иваново след влизане в сила на настоящото решение да предприеме последващи действия по приемане на дарението по т. 1 от Денка \*\*\*\*\*\*\*\*\* Кънева.

ПО ДЕВЕТА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№205

На основание чл. 21, ал. 1, т. 23, ал. 2 и чл. 27, ал. 3 от ЗМСМА и чл. 60, ал. 1 от АПК, Общински съвет - Иваново, Област Русе, Общински съвет Иваново РЕШИ:

1. **Дава съгласие** Община Иваново да кандидатства по Целева програма „Обществени трапезарии“, финансирана от Фонд „Социална закрила“ с проект „Обществена трапезария в Община Иваново“, като услугата се предоставя на до 150 потребители.

2. **Възлага** на кмета на община Иваново да организира подготовката и подаването на документи за кандидатстване, както и управлението и реализирането на проекта след евентуалното му одобрение.

ПО ДЕСЕТА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№206

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 37в, ал. 16 и 17 от ЗСПЗЗ и чл. 14, ал. 8 от ЗОС, Общински съвет Иваново РЕШИ:

1. **Дава съгласие** да бъдат предоставени за ползване, за стопанската 2020/2021 г. и сключени договори за наем, за имоти - полски пътища, попадащи в масиви за ползване на земеделски земи в землищата на община Иваново, на лицата ползващи съответните масиви, съгласно регистри, представляващи неразделна част от настоящото решение.

2. **Определя** размер на наемната цена за предоставяне на имоти - полски пътища по землища, както следва:

- с. Божичен – 49,00 лв/дка;

- с. Иваново – 45,00 лв/дка;

- с. Кошов – 45,00 лв/дка;

- с. Красен – 50,00 лв/дка;

- с. Мечка – 45,00 лв/дка;

- с. Нисово – 48,00 лв/дка;

- с. Пиргово – 46,00 лв/дка;

- с. Табачка – 50,00 лв/дка;

- с. Тръстеник – 45,00 лв/дка;

- с. Червен – 45,00 лв/дка;

- с. Щръклево – 46,00 лв/дка;

- с. Сваленик – 48,00 лв/дка;

- с. Церовец – 45,00 лв/дка.

3. **Дава съгласие** списъкът с регистри на полските пътища да бъде допълнен с регистъра на имоти-полски пътища за землището на с. Тръстеник след предоставянето му от ОДЗ.

4. В договорите за наем на имотите-полски пътища да бъде вменено задължение на ползвателите, на които са предоставени полските пътища в масива, да осигурят достъп до имотите, декларирани и заявени за ползване в реални граници през следващата стопанската година, съгласно нормата на чл. 37в, ал. 17 от ЗСПЗЗ.

5. **Дава съгласие** с имотите по приложените регистри по т. 1 от настоящото решение да се допълни раздел III, А, т. 4 на Програмата за управление и разпореждане с имоти – общинска собственост за 2020 г., приета с Решение № 42 по Протокол № 6/23.01.2020 г. от заседание на Общински съвет Иваново.

6. **Възлага** на кмета на Общината да предприеме необходимите действия по изпълнението на настоящото решение след влизането му в сила.

ПО ЕДИНАДЕСЕТА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№207

На основание чл.21, ал.1, т.8 и т.23 и ал.2 , във връзка с чл.27, ал.4 и ал. 5 от ЗМСМА, във връзка с чл.110, чл.111 б.“в“ и чл.119 от ЗЗД, Общински съвет Иваново РЕШИ:

1. **Дава съгласие** за отписване от счетоводните регистри на Община Иваново на вземания от наеми на общинско имущество, наем/аренда на земя и вземания от клиенти общо в размер на 160329,88 лв. съгласно приложената справка.

2. **Възлага** на Кмета на Община Иваново да предприеме необходимите действия по отписване на вземанията по т.1 от настоящото решение.

ПО ДВАНАДЕСЕТА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№208

На основание чл. 21, ал. 1, т. 9 и т. 23 и ал. 2, във връзка с чл. 27, ал. 4 и ал. 5 от ЗМСМА, Общински съвет Иваново РЕШИ:

1. **ДАВА СЪГЛАСИЕ** Община Иваново да участва в Общото събрание на съдружниците на „ВиК” ООД – гр. Русе **на 22.12.2020 г. /вторник/ от 10.00 часа** в сградата на Дружеството, с адрес: гр. Русе, ул. „Добруджа” № 6 .

2. **ОПРЕДЕЛЯ** Георги Миланов – кмет на Община Иваново за представител на Общината в Общото събрание на „ВиК” ООД – гр. Русе.

3. При невъзможност кметът на Община Иваново да участва в Общото събрание на „ВиК” ООД – гр. Русе, **ОПРЕДЕЛЯ** Пламен Дончев – заместник-кмет на Община Иваново за представител на Общината в Общото събрание на „ВиК” ООД – гр. Русе.

4. **ОПРЕДЕЛЯ** мандат на представителя на Община Иваново в Общото събрание на „ВиК” ООД – гр. Русе, в рамките на заседанието на 22.12.2020 г.

5. **СЪГЛАСУВА** следната позиция на Община Иваново по точките от дневния ред на Общото събрание на съдружниците на „ВиК” ООД – гр. Русе на 22.12.2020 г./вторник/ и **ОПРАВОМОЩАВА** представителя на Община Иваново да гласува, както следва:

* **По т. 1** **от дневния ред:**

**Да гласува „ЗА”** проекта на решение за „Приемане на нов съдружник в Дружеството – „Български ВиК холдинг” ЕАД, гр. София и за прехвърляне правото на собственост на държавата чрез министъра на регионалното развитие и благоустройството върху 205 032 броя дружествени дяла с номинална стойност 1 лев всеки един, представляващи 51 % от капитала на „Водоснабдяване и канализация” ООД - гр. Русе, на „Български ВиК холдинг” ЕАД, гр. София, при стойност на непаричната вноска, определена от три независими вещи лица, назначени от Агенцията по вписванията, в размер 205 000 лв., съгласно постъпило в МРРБ уведомително писмо № 20200930151725-4/27.10.2020 г. на Агенцията по вписванията с приложен Доклад на експертите по Акт за назначаване на вещи лица № 20200930151725-3/13.10.2020 г. Срещу непаричната вноска с предмет правото на собственост на държавата чрез министъра на регионалното развитие и благоустройството върху 205 032 дяла от капитала на „Български ВиК холдинг” ЕАД държавата ще запише и придобие 205 броя акции с номинална стойност 1 000 лева всяка една от капитала на „Български ВиК холдинг” ЕАД и обща номинална стойност от 205 000 лева.”

* **По т. 2** **от дневния ред:**

**Да гласува „ЗА”** проекта на решение за „Промени в дружествения договор на „Водоснабдяване и канализация” ООД - гр. Русе, както следва:

2.1. В чл. 5 текста „Държавата – представлявана от определено от Министъра на ТРС лице се заменя с „Български ВиК холдинг” ЕАД, гр. София”.

2.2. Чл. 11, ал. 1 и ал. 2 се изменят така:

„Чл. 11. Капитал.

1. Капиталът на Дружеството е в размер на 402 023 (четиристотин и две хиляди двадесет и три) лева, разпределен в 402 023 (четиристотин и две хиляди двадесет и три) дяла по 1 (един) лев всеки.

(2) Дяловете са разпределени между съдружниците, както следва:

* „Български ВиК холдинг” ЕАД, гр. София – 205 032 дяла на обща стойност 205 032 лв.
* Община Борово – 4020 дяла на обща стойност 4020 лв.
* Община Бяла – 12061 дяла на обща стойност 12061 лв.
* Община Ветово – 16081 дяла на обща стойност 16081 лв.
* Община Две могили – 8040 дяла на обща стойност 8040 лв.
* Община Иваново – 8040 дяла на обща стойност 8040 лв.
* Община Русе – 128648 дяла на обща стойност 128648 лв.
* Община Сливо поле – 12061 дяла на обща стойност 12061 лв.
* Община Ценово – 8040 дяла на обща стойност 8040 лв.
* **По т. 3** **от дневния ред:**

**Да гласува „ЗА”** проекта на решение за „създаването на предложения от Общото събрание одитен комитет във ВиК ООД – гр. Русе за срок от 3 години, съгласно Закона за независимия финансов одит.

* **По т. 4 от дневния ред:**

При поставяне на допълнителни въпроси на Общото събрание на „ВиК” ООД – гр. Русе, представителя на Община Иваново да приема предложенията към същите за информация, като при необходимост да гласува, както намери за добре и с оглед запазване интереса на Община Иваново.

ПО ТРИНАДЕСЕТА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№209

На основание чл.21, ал.1, т.23 и ал.2 от ЗМСМА, чл.1, т.1, чл.6, т.1, чл.14 и чл.16, ал.2 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

**Дава съгласие** да бъде отпусната еднократна финансова помощ за раждане на дете на:

\* Аксения \*\*\*\*\*\*\* Асенова, с ЕГН \*\*\*\*\*\*\*\*\*\* в размер на 200 (двеста) лева.

ПО ЧЕТИРИНАДЕСЕТА ТОЧКА с 8 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№210

На основание чл.21, ал.1, т.23 и ал.2 от ЗМСМА, чл.1, т.1, чл.6, т.1, чл.14 и чл.16, ал.2 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

**Дава съгласие** да бъде отпусната еднократна финансова помощ за раждане на дете на:

\* Николета \*\*\*\*\*\*\*\*\* Шопова, с ЕГН \*\*\*\*\*\*\*\*\*\* и Стилиян \*\*\*\*\*\*\*\*\* Желев, ЕГН \*\*\*\*\*\*\*\*\*\* в размер на 200 (двеста) лева.